Návrh komuniké

Vláda Slovenskej republiky na svojom zasadnutí dňa ............... prerokovala a schválila návrh ďalšieho postupu decentralizácie verejnej správy. Materiál obsahuje zoznam činností a ich stručnú charakteristiku, ktoré bude potrebné v rámci decentralizácie verejnej správy vykonať, ako aj časový harmonogram a subjekty zodpovedné za vykonanie týchto činností. 

Zároveň uložila ministrovi vnútra spracovať analýzu činnosti a financovania okresných úradov a krajských úradov. Splnomocnencovi vlády SR pre decentralizáciu verejnej správy uložila vypracovať Projekt decentralizácie verejnej správy.